rejauldu/bengali-wikipedia huggingface dataset:
লিজা লাগোরজা মাজা (জন্ম ৮ই সেপ্টেম্বর, ১৯৫৭) একজন ফিলিপিনো রাজনীতিবিদ এবং কর্মী, যিনি ২০১৬ সালের আগস্ট থেকে ২০১৮ সালের আগস্টে পদত্যাগ করার আগে পর্যন্ত দুতের্তে প্রশাসনের অধীনে জাতীয় দারিদ্র্য বিরোধী কমিশনের প্রধান আহ্বায়ক ছিলেন। তিনি গ্যাব্রিয়েলা মহিলা দলের প্রতিনিধি হিসেবে ফিলিপাইনের প্রতিনিধি পরিষদের সদস্য ছিলেন।   জীবনী  লিজা মাজার জন্ম লাগুনার সান পাবলোতে।  তিনি ১৯৭৮ সালে ফিলিপাইনের ডিলিমান বিশ্ববিদ্যালয় থেকে ব্যবসায় অর্থনীতিতে স্নাতক ডিগ্রি অর্জন করেন।  ১২তম কংগ্রেসে বায়ান মুনার প্রতিনিধি হিসেবে লিজা ১৮টি বিল এবং ২৪টি প্রস্তাব লিখেছিলেন। গ্যাব্রিয়েলা মহিলা দলের প্রতিনিধি হিসেবে, তিনি ১৩তম এবং ১৪তম কংগ্রেসে ৫৩টি বিল এবং ১২০টি প্রস্তাব উত্থাপন করেছেন। তাঁর লেখা বিলগুলি আইন হিসেবে পাস হওয়ার মধ্যে রয়েছে ২০০৯ সালের ভাড়া নিয়ন্ত্রণ আইন (আরএ ৯৬৫৩), ২০০৬ সালের কিশোর বিচার ও কল্যাণ আইন (আরএ ৯৩৪৪), মহিলাদের ম্যাগনা কার্টা (আরএ ৯৭১০), ফিলিপাইন নার্সিং আইন (আরএ ৯১৭৩), নির্যাতন বিরোধী আইন (আরএ ৯৭৪৫)। এছাড়াও পাস হওয়া নারী ও শিশু নির্যাতন বিরোধী আইনের (আরএ ৯২৬২) তিনি সহ-লেখক ছিলেন। তিনি ২০০৩ সালের মানব পাচার বিরোধী আইনও রচনা করেছিলেন।  ২০১৫ সালের ৮ই জুলাই, মার্কিন অভিবাসন কর্তৃপক্ষ তাঁকে ফিলিপাইনে মার্কিন কার্যকলাপ সম্পর্কিত একটি বামপন্থী সম্মেলনে অংশগ্রহণ করতে মার্কিন যুক্তরাষ্ট্রে প্রবেশে বাধা দেয়। তিনি ফিলিপাইনে মানবাধিকার লঙ্ঘনের জন্য আমেরিকার বিরুদ্ধে অভিযোগ করেছেন। তিনি মার্কিন যুক্তরাষ্ট্র এবং কোরীয় এয়ারলাইন্সের বিরুদ্ধে অভিযোগ দায়ের করার পরিকল্পনা করছেন, কোরীয় বিমানেই তাঁর যাওয়ার কথা ছিল।  ২০২৪ সালে, তিনি ইচ্ছা প্রকাশ করেন ২০২৫ সালের নির্বাচনে সিনেটের জন্য প্রতিদ্বন্দ্বিতা করার। ২০২৪ সালের ৪ঠা ডিসেম্বর, মাজা এবং আরও ৭৪ জন ভাইস প্রেসিডেন্ট সারা দুতার্তের বিরুদ্ধে দ্বিতীয় একটি অভিশংসনের অভিযোগ দায়ের করেন, যেখানে জনসাধারণের সাথে বিশ্বাসঘাতকতা ক'রে অফিসের গোপনীয় তহবিল অপব্যবহারের অভিযোগের কথা উল্লেখ করা হয়েছিল।   তথ্যসূত্র    বহিঃসংযোগ    অফিসিয়াল ওয়েবসাইট   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:২১শ শতাব্দীর ফিলিপিনো নারী রাজনীতিবিদ বিষয়শ্রেণী:২১শ শতাব্দীর ফিলিপিনো রাজনীতিবিদ
মসজিদ আল-মুত্তাকিন (বা আল-মুত্তাকিন মসজিদ) সিঙ্গাপুরের অ্যাং মো কিও অঞ্চলে সেন্ট্রাল রিজিয়নে অবস্থিত। ২১ সেপ্টেম্বর ১৯৮০ সালে। গেইলাং সেরাই থেকে পিপলস অ্যাকশান পার্টির সাবেক সংসদ সদস্য হাজী রাহমাত বিন কেনাপ-এর নেতৃত্বে এটি আনুষ্ঠানিকভাবে উদ্বোধন করা হয়।   নামকরণ  মসজিদটির নাম আল-মুত্তাকিন একটি আরবি শব্দ, যার অর্থ এমন উপাসক যারা তাকওয়া (আল্লাহভীতি) অনুশীলন করে। ইবনে কাসির একটি ব্যাখ্যায় বলেন, তাকওয়া শব্দটির মূল অর্থ হলো এমন কাজ এড়িয়ে চলা যা অপছন্দনীয়, আল্লাহর সান্নিধ্য লাভের উদ্দেশ্যে। ইবনে আব্বাস বলেন, মুত্তাকিন হলেন তারা, যারা আল্লাহর সাথে অংশীদারিত্ব করে না এবং আল্লাহর আনুগত্যে জীবন যাপন করে।   ইতিহাস  মসজিদ আল-মুত্তাকিন ছিল মসজিদ নির্মাণ তহবিল প্রকল্পের প্রথম ধাপের অধীনে নির্মিত পঞ্চম মসজিদ। ১৯৭৯ সালের ২৯ এপ্রিল এই মসজিদের ভিত্তিপ্রস্তর স্থাপন করা হয় Lembaga Biasiswa Kenangan Maulud (LBKM)-এর তৎকালীন চেয়ারম্যান সৈয়দ আলী রেদা আলসাগফ-এর মাধ্যমে। ১৯৮০ সালে নির্মাণ কাজ সম্পন্ন হয় এবং একই বছরের ২১ সেপ্টেম্বর আনুষ্ঠানিক উদ্বোধন অনুষ্ঠিত হয় হাজী রাহমাত বিন কেনাপ-এর নেতৃত্বে। থাম্ব|২০২১ সালের এপ্রিল মাসে Ang Mo Kio Avenue 6 থেকে দেখা মসজিদ আল-মুত্তাকিন। ১৯৮৭ সালে মসজিদে একটি নতুন তলা যুক্ত করা হয়, যেখানে কিন্ডারগার্টেন শ্রেণি চালু হয়। এরপর ১৯৯৮ সালে তৃতীয় তলা নির্মাণের পাশাপাশি সংস্কার কাজ সম্পন্ন হয়। ২০১৭ সালেও মসজিদে উন্নয়নমূলক সংস্কার কাজ হয়।   অবস্থান  মসজিদটি অ্যাং মো কিও পরিকল্পনা অঞ্চলের অন্তর্গত, যা সিঙ্গাপুরের সেন্ট্রাল রিজিয়নে অবস্থিত। এটি অ্যাং মো কিও টাউন সেন্টারের কাছাকাছি অবস্থিত, যা এলাকার একটি প্রধান শপিং মল।   গ্যালারি    আরো দেখুন    সিঙ্গাপুরে ইসলাম  সিঙ্গাপুরের মসজিদের তালিকা   তথ্যসূত্র    বহিঃসংযোগ      বিষয়শ্রেণী:সিঙ্গাপুরের মসজিদ বিষয়শ্রেণী:১৯৮০-এ সম্পন্ন মসজিদ বিষয়শ্রেণী:উইকিউপাত্তে স্থানাঙ্ক আছে
দানিয়েল দোস সান্তোস সালেস (, ; জন্ম: ২৩ জুন ২০০৬; দানিয়েল সালেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গোর হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  প্রারম্ভিক জীবন দানিয়েল দোস সান্তোস সালেস ২০০৬ সালের ২৩শে জুন তারিখে ব্রাজিলের জাসিয়ারায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ফুটবল ফুলব্যাক
থাম্ব|200x200px| পাখির চোখে তুল নদী |alt=  তুল নদী () মধ্য এবং উত্তর মঙ্গোলিয়ার একটি নদী। মঙ্গোলদের কাছে পবিত্র, তুল নদীকে সাধারণত মঙ্গোলিয়ায় খাতান (রানী)তুল বলা হয়। এটি  লম্বা এবং  এলাকা জুড়ে বিস্তৃত। ৬৩৬ খ্রিস্টাব্দে একটি চায়নিজ ঐতিহাসিক গ্রন্থ বুক অব সুই -এ নদীটিকে "দুলুও নদী" বলা হয়েছে। দ্য সিক্রেট হিস্ট্রি অব মঙ্গোল (১২৪০ খ্রিস্টাব্দ)-এ ঘন ঘন "তুল নদীর কৃষ্ণ বন" উল্লেখ করা হয়েছে যেখানে ওয়াং খানের প্রাসাদ ছিল। মিং রাজবংশ (১৩৬৮-১৬৪৪) চীন থেকে মঙ্গোলদের বিতারিত করে প্রতিষ্ঠিত হয়েছিল। বেইজিং দখল করার পরে, মিং এর প্রতিষ্ঠাতা হংউ সম্রাট ১৩৭২ সালে তুল নদীর তীরে মঙ্গোলদের পরাজিত করে তাদের আবার ওরখন নদীর দিকে ধাবিত করেছিলেন। একইভাবে হংউ সম্রাট ১৪১৪ সালে আবার তুল নদীর তীরে ঐরাতদের পরাজিত করেছিল।  নদীটির উৎপত্তি হয়েছে টোভ আইমাগের আর্ডেন জেলার খেনটি পর্বতমালার খান-খেনটি-নুরুর প্রাকৃতিক জলাধার থেকে। উৎপত্তির পর থেকে এটি দক্ষিণ-পশ্চিম দিকে প্রবাহিত হতে থাকে যতক্ষন না একটি উলানবাটর পৌঁছে। নদীর পানি মঙ্গোলিয়ার রাজধানী শহরের দক্ষিণ অংশের মধ্য দিয়ে প্রবাহিত হয় এবং বড় লুপ দিয়ে পশ্চিম দিকে অবিরত থাকে। এটি যখন বুলগান আইমাগের সীমানার সাথে মিলিত হয় তখন সীমানাটি দিয়ে চলতে চলতে উত্তর দিকে ফিরে যায়। সেলেঙ্গি আইমাগে প্রবেশের পর এটি অরখন্টুল জেলায় অরখন নদীতে গিয়ে পড়ে।  অরখন নদী আবার সেলেঙ্গি নদীতে গিয়ে পড়ে, যা রাশিয়া এবং বৈকাল হ্রদে প্রবাহিত হয়েছে। তুল নদী খুস্তাইন নুরু জাতীয় উদ্যানের পাশ দিয়েও বয়ে গেছে। এটি সাধারণত নভেম্বরের মাঝামাঝি থেকে এপ্রিলের মাঝামাঝি পর্যন্ত হিমায়িত হয়ে যায়। উইলো অরণ্য তুল নদীর তীরে বেড়ে উঠে এবং নদীটিতে বিপন্ন ২৭ প্রজাতির মাছ (স্টার্জিওন) বাস করে। বর্তমানে নদীটি দূষণে ভুগছে, এর কিছু উলানবাটরের কেন্দ্রীয় পয়ঃনিষ্কাশন ব্যবস্থা নদী অভিমুখী হওয়ার কারণে, পাশাপাশি জামার অঞ্চলে সোনার খনির ফলে ভারী খনিজ ও পলি দূষণজনিত কারণে। তদুপরি, নদীর ধারে জনবসতি বাড়ার ফলে পানির গুণগত মানের অবনতি হয়েছে।   বিবরণ  ফরাসী মিশনারি জাঁ-ফ্রাঙ্কোয়েস গার্বিলন, যিনি বহুবার মঙ্গোলিয়ার মধ্য দিয়ে ভ্রমণ করেছিলেন, ৩ আগস্ট, ১৬৯৮ তারিখে তুল নদীর বর্ণনা দিয়েছিলেন: মসিয়ে দে বোরবুলন (ফ্রান্সের মন্ত্রী) ১৮৬০ সালেও নদীটি পরিদর্শন করেছিলেন:   বহিঃসংযোগ    মঙ্গোলিয়ায় তুল নদীর তথ্য সহ পানির ব্যবহার সম্পর্কিত ইউনেস্কোর কাগজ  তুল নদীর প্রবাহের বৈজ্ঞানিক বিশ্লেষণ (পিডিএফ ফর্ম্যাট)  তুল নদীর উপর সোনার খনির প্রভাব সম্পর্কে রিপোর্ট করুন  তুল নদীর অববাহিকায় সোনার জমার বিষয়ে বিনিয়োগকারীদের প্রতিবেদন  তুল নদীর ফটো অ্যালবাম  হুস্টাই জাতীয় উদ্যান এবং তুল নদী উপত্যকার পরিবেশগত সমস্যা সম্পর্কিত প্রতিবেদন   তথ্যসূত্র   বিষয়শ্রেণী:মঙ্গোলিয়ার নদী বিষয়শ্রেণী:উলানবাটর
thumb|ঐতিহাসিক চাঁদনী চক মার্কেট চাঁদনি চক হল বাংলাদেশের রাজধানী ঢাকার অন্যতম বিখ্যাত বাজার। এটি মিরপুর সড়কে নিউ মার্কেটের উল্টোদিকে অবস্থিত। এটি নিউ মার্কেট থানার অধীনস্থ একটি এলাকা। এটি সপ্তাহের মঙ্গলবারে বন্ধ থাকে। এখানে প্রায় ১০,০০০ লোক কাজ করে ও ১,২০০ টিরও বেশি দোকান রয়েছে।  এখানে বেশ কিছু পোশাক, গয়না, জুতা, প্রসাধনী সামগ্রী ইত্যাদির দোকান রয়েছে। রমজানের শুরু থেকেই ঈদুল ফিতরের কেনাকাটার জন্য চাঁদনি চকে ভিড় জমে যায়।  ২১শে অক্টোবর, ২০২০ তারিখে ঢাকার চাঁদনি চকের বলাকা ভবনে আগুন লাগে।   তথ্যসূত্র   বিষয়শ্রেণী:বাংলাদেশের খুচরা বাজার বিষয়শ্রেণী:ঢাকার পাড়া বিষয়শ্রেণী:ঢাকার ইতিহাস বিষয়শ্রেণী:বাংলাদেশের হাটবাজার
মানা (স্পেনীয়: Maná) মেক্সিকোর এক জনপ্রিয় রক সঙ্গীতদল।Cobo, L. (2006, Aug 19). Mana. Billboard - the International Newsweekly of Music, Video and Home Entertainment, 118, 25-27."Maná." Encyclopedia of Popular Music, 4th ed. Ed. Colin Larkin. Oxford Music Online. Oxford University Press. Web. 16 Feb. 2016. দলের প্রধান গায়ক ফের ওলভেরা। কার্লোস সান্তানা-র সুপার্‌ন্যাচারাল এলবামে তারা সান্তানা-র সাথে একটি যৌথ প্রযোজনা করে আন্তর্জাতিক শ্রোতাদের কাছে পরিচিতি পান। গানটির নাম কোরাসোন এস্পিনাদো।  তথ্যসূত্র  বহিঃসংযোগ   মানা'র প্রাতিষ্ঠানিক ওয়েবসাইট   ড্রামা ই লুসে মানা'র প্রাতিষ্ঠানিক ওয়েবসাইট  মানা'র সেলভা নেগ্রা ফাউন্ডেশন প্রাতিষ্ঠানিক ওয়েবসাইট  ওয়ার্নার মিউজিক মেক্সিকো'র প্রাতিষ্ঠানিক ওয়েবসাইট   মিউজিক ইয়াহু.কমে মানা     মানা'র প্রাতিষ্ঠানিক ফেসবুক  মানা'র প্রাতিষ্ঠানিক টুইটার  বিষয়শ্রেণী:মেক্সিকান রক সঙ্গীত দল বিষয়শ্রেণী:ওয়ার্ল্ড মিউজিক পুরস্কার বিজয়ী বিষয়শ্রেণী:গ্র্যামি পুরস্কার বিজয়ী বিষয়শ্রেণী:লাতিন গ্র্যামি পুরস্কার বিজয়ী বিষয়শ্রেণী:লাতিন পপ সঙ্গীত দল বিষয়শ্রেণী:স্পেনীয় রক সঙ্গীত দল বিষয়শ্রেণী:বিশ্ব সঙ্গীত পুরস্কার বিজয়ী
হল বৈজ্ঞানিক কল্পকাহিনির দু:সাহসিক চলচ্চিত্র যা ৭ মার্চ ১৯৯৮  সালে জাপানে মুক্তি পায়। এটি একই নামের ১৮তম ভলিউমের উপর ভিত্তি করে নির্মিত। এটি ডোরেমনের ১৯তম চলচ্চিত্র। এটি ১৯৯৮ মাইনচি চলচ্চিত্র পুরস্কারে সেরা অ্যানিমেশন চলচ্চিত্র বিভাগে পুরস্কার জিতে এবং জাপানি মিডিয়া আর্টস উৎসবের সেরা অ্যানিমেশন চলচ্চিত্র বিভাগেরও মনোনীত হয়েছিল। এটি ফুজিও.এফ ফুজিওর মৃত্যুর পরে প্রথম ডোরেমন চলচ্চিত্র।   পটভূমি  নোবিতা নোবি এবং তার বন্ধুরা বিদ্যালয়ের কার্যসূচী হিসেবে সমুদ্র বিষয়ে আলোচনা করছে। জলদস্যু্দের জীবন ও গুপ্তধন বিষয়ে আগ্রহী, নোবিতা সেরকম গুপ্তধন খুজে বের করতে ডোরেমন এর নিকট সাহায্য চায়। ডোরেমন প্রথমে বর্তমান সময়ে টিকে থাকা জলদস্যুদের পাশাপাশি গুপ্তধনের অস্তিত্বকে অস্বীকার করে, তবে সম্প্রতি আবিষ্কৃত গুপ্তধনের খবর জানতে পেরে সে নোবিতাকে গোপন ধন অনুসন্ধানে তার সমুদ্র ভ্রমণে সাহায্য করে। শিজুকা মিনামোটো, তাকেশি "জিয়ান" গোদা এবং সুনিও হোনেকাওয়াকে সাথে নিয়ে এসে তারা ডোরামন গ্যাজেট দিয়ে জাহাজ এবং সামুদ্রিক বিপদের সিমুলেটর খেলতে প্রশান্ত মহাসাগরে ঘোরাফেরা করতে থাকে।  তবে ডোরাইমন সময়ের বিকৃতি অনুভব করে যা এই গ্রুপটিকে ষোড়শ শতাব্দীতে নিয়ে যায় ও তখন সত্যিকারের বিপজ্জনক ঘটনা এবং সমুদ্রের দানবগুলির উপস্থিতি শুরু হয়। একটি ঘূর্ণিপাক তাদের জাহাজটিকে ধ্বংস করে দিলে, নোবিতা ডুবে যায় এবং পরে নিখোঁজ হয়, তবে অন্যরা ষোড়শ শতাব্দীর জলদস্যুরা একটি বিশাল জলদস্যু জাহাজে উঠে রক্ষা পায়। ঘূর্ণিঝড়ের ঘটনার পরে ডোরেমনের কয়েকটি গ্যাজেট বাদে বাকি সমস্ত হারিয়ে যায়, ফলে তাঁদের বাধ্য হয়ে জলদস্যুদের তাদের কমরেডকে উদ্ধারে সহায়তা করতে হয়, বেটি নামে এক মহিলা জলদস্যু যে তার ভাই এবং বাবাকে হারিয়েছে, হলেন কোম্পানির নেতা। যদিও ডোরেমনের গুপ্তধনের মানচিত্রটি অর্ধেক কেটেছিটে গেছে, তবে জলদস্যুরা দেখতে পায় যে তাদের মানচিত্রটিও ডোরেমনের মানচিত্রের মতোই এক।  এদিকে, ডুবে যাওয়া নোবিতাকে একটি ডলফিন উদ্ধার করে একটি দ্বীপে নিয়ে যায় যেখানে বেটির ছোট ভাই জ্যাক থাকে। যদিও ভাষার ভিন্নতার কারণে নোবিতা জ্যাকের সাথে কথোপকথন করতে অক্ষম, তবে নোবিতা শিখেছে যে ডলফিনের নাম রাফিন এবং জ্যাকও নোবিতার মতো করেই নিজের পরিবার থেকে বিচ্ছিন্ন হয়ে গেছে। জলদস্যুরা অবশেষে সেই দ্বীপে এসে নোবিতা এবং জ্যাকের সন্ধান শুরু করে। একে একে, জলদস্যু এবং ডোরেমনের বন্ধুরা আক্রমণ করে দ্বীপের বাসিন্দাদের বন্দী করে। ডোরেমন তখন এটির সাথে ২২শ শতাব্দীতে নির্মিত একটি জলদস্যু সিমুলেটারের অস্বাভাবিক মিল খুঁজে পায়।  তথ্যসূত্র  বহিঃসংযোগ  ডোরেমন চলচ্চিত্র     বিষয়শ্রেণী:১৯৯০-এর দশকের রোমাঞ্চকর চলচ্চিত্র বিষয়শ্রেণী:জাপানি চলচ্চিত্র বিষয়শ্রেণী:১৯৯৮-এর চলচ্চিত্র বিষয়শ্রেণী:ডোরেমনের চলচ্চিত্র বিষয়শ্রেণী:জাপানি ভাষার চলচ্চিত্র
গ্রামাঞ্চলের প্রধান সংযোগকারী হিসাবে খ্যাত স্টেট রুট ১৬১ (এসআর-১৬১) সম্পূর্ণরূপে সেন্ট্রাল উটাহের মিলার্ড প্রদেশের মধ্যে অবস্থিত ৩.০৮৪ মাইল (৪.৯৬৩ কিমি) দীর্ঘ একটি রাষ্ট্রীয় জনপথ। মহাসড়কটি আই-১৫ থেকে ইন্টারস্টেট-৭০ (আই-৭০) এর সাথে সংযোগ করেছে, যার মাধ্যমে ঐতিহাসিক কোভ ফোর্টে যাওয়ার যায়। রাস্তাটি একসময় ইউ.এস রুট ৯১ এর অংশ ছিল, কিন্তু ১৯৭০ সালে আই-৭০ নির্মাণের সঙ্গে একই সাথে, এসআর-১৬১-কে পূনঃসংখ্যায়িত করা হয়।   যাত্রাপথের বিবরণ  দক্ষিণ-পূর্ব মিলার্ড প্রদেশে সম্পূর্ণভাবে অবস্থিত মহাসড়কটি,  আই-১৫ শেষ হওয়ার আগে এসআর-১৬১ আই-৭০ এর পশ্চিম প্রান্তের সঙ্গে ডায়মন্ড ইন্টারচেঞ্জ তৈরী করেছে। এটা ঐতিহাসিক কোভ ফোর্ট এবং সংশ্লিষ্ট দর্শকদের কেন্দ্রস্থল পৌঁছানো পর্যন্ত রাস্তাটি উত্তর দিকে চলে গেছে। মহাসড়কটির পূর্ব পাশে উটাহ ডিপার্টমেন্ট অফ ট্রাস্নপোর্ট (ইউ.ডি.ও.টি)এর রক্ষণাবেক্ষণ কেন্দ্র। এস.আর ১৬১ উত্তরপূর্বে অল্প মোড় নিয়ে, একটি ফিলিং স্টেশনে অতিক্রম করেছে, যা ইউ.ডি.ও.টি এবং স্টেশন মালিকদের মধ্যে একটি সরকারি-বেসরকারি অংশীদারত্বের অংশ হিসেবে একটি বিশ্রামাগার এলাকা হিসেবে কাজ করে। মহাসড়কটি আই-১৫ ছেদ করে এবং আই-১৫ ইন্টারচেঞ্জের সাথে উত্তর পশ্চিমের ব্ল্যাক রক রোডের একটি ক্যটেল গার্ডে যেয়ে শেষ হয়।  ২০০৭ সালে, ৪৫৫টি গাড়ি গড়ে দৈনিক এসআর-১৬১ বরাবর চলাচল করে, যা এর আগের বছর থেকে শুধুমাত্র একটি সামান্য বৃদ্ধি প্রকাশ করে, যেটা ২০০৬ সালে, গড়ে ছিল ৪৫০টি এবং ২০০৫ সালে ৪১৫টি।  এই যানবাহনের পঁয়ত্রিশ শতাংশই হল ট্রাক। গড় ট্রাফিকের পরিমাণ কোভ ফোর্ট এবং ইন্টারচেঞ্জের আই-১৫ মধ্যে এসআর-১৬১ পয়েন্ট হিসাব ধরা হয়।   ইতিহাস  এসআর-১৬১ এর নামটিটি অন্য স্টেট রুটে দু'টি বার ব্যবহার করা হয়েছে। প্রথম রুটটি হল, ১৯৩৩ সালে গঠিত রাস্তা যেটা ১৯৫৩ সাল পর্যন্ত অযোগ্য না হওয়া পর্যন্ত ইউ.এস-৫০ / ইউ.এস-৮৯ / ইউ.এস-৯১ (বর্তমানে ইউ.এস-৮৯) থেকে ব্লেফডেলের এসআর -৬৮ কে সংযুক্ত করেছে। মে ৮, ১৯৬১ থেকে ফেব্রুয়ারি ১৪, ১৯৬৪ পর্যন্ত, রাস্তাটির নম্বর ইউ.এস-৯১ থেকে বিভার শহরের আই-১৫ সড়ক পর্যন্ত ব্যবহৃত হয়েছিল।  সমান্তরাল টি বিম সেতু আই-১৫ উপর দিয়ে উত্তর প্রান্তের এসআর-১৬১ এলাকার মধ্য দিয়ে আই-১৫ নির্মাণ সহ ১৯৬৬ সালে নির্মিত হয়। সেতুর উপর বহনকারী এসআর-১৬১ উপর আই-৭০ ১৯৭৩ সালে নির্মিত হয়।  বর্তমান রাস্তা, ১৯৬৫ সালে উটাহ আইনে লিপিবদ্ধ করা হয়েছিল এবং ১৯৭০ সালে ইউ.এস-৯১ যোগ্য হিসাবে সাক্ষরের জন্য মনোনীত হয়ে আংশিকভাবে পূনঃবিন্যাস করা হয়েছিল। আই-৭০ ইউ.এস-৯১ এর ১.০৭ মাইল (১.৭২ কিলোমিটার) দীর্ঘ অংশ একবারে সমাপ্ত হয়ে, পাশাপাশি উত্তর থেকে সড়কটিকে উটাহ স্টেট ডিপার্টমেন্ট অফ হাইওয়ে দ্বারা এসআর-১৬১ হিসাব নামকরণ করা হয়েছিল। আইনি নির্ধারণ ছাড়া সড়কে কোন উল্লেখযোগ্য পরিবর্তন করা হয়নি। এসআর ১৬১ বাকি এলাকায় স্বল্প প্রবেশাধিকার প্রদানের পাশাপাশি ঐতিহাসিক কোভ ফোর্ট হিসেবে গুরুত্বপূর্ণ হয়েছে। ২০০৯ সালের হিসাবে নতুন কোন প্রকল্প এসআর ১৬১ জন্য নির্ধারিত হয়নি, অন্যদিকে আমেরিকান রিকভারি অ্যান্ড রিইনভেস্টমেন্ট অ্যাক্ট মাধ্যমে অথবা ইউ.ডি.ও.টি প্রদেশব্যাপী যোগাযোগ কার্যক্রমটির উন্নয়ন করে।   প্রধান ছেদ    তথ্যসূত্র   বিষয়শ্রেণী:উটাহ অঙ্গরাজ্যের মহাসড়ক
পাইক নৃত্য হল পশ্চিমবঙ্গের একটি লোকনৃত্য।   পাইক নাচের উৎপত্তি  হয়েছে পাইক বিদ্রোহের  জন্য খ্যাত ধলভূমগড়ে । ধলভূমের রাজা জগন্নাথ ধল শিলদার রাণী কিশোরমণির কন্যাকে বিয়ে করেছিলেন। তিনি চিল্কিগড়ে  চুয়াড় বিদ্রোহে নেতৃত্ব দিয়েছিলেন।  উনিশ ও বিশ শতাব্দীতে  ধলভূম ও চিল্কিগড়ের ধবল রাজবংশের পৃষ্ঠপোষকতাতে  বীরধর্মী পাইক নাচের  সৃষ্টি হয়। পাইক নাচের দল ঝাড়গ্রাম জেলার  দুবড়া, বালিডিহা, কুড়ারিয়া, বেলপাহাড়ির কাঁটিশোল, বেলপাহাড়ি , সাঁকরাইলের ডাহি, পশ্চিম মেদিনীপুর জেলার ধেরুয়া, গড়বেতার গনগনিতে দেখতে পাওয়া যায়।   পাইক বিদ্রোহের প্রভাব  ঝুমুর গানতেও দেখা যায়। পাইক নাচ বর্তমানে অস্ত্রসহ নাচ থেকে সরে রাধাকৃষ্ণের প্রেমলীলাকে কেন্দ্র  করে হচ্ছে। এই নাচের নান্দনিক সৌন্দর্য রয়েছে। হালের দু’টি পাইক নাচ  যার উদাহরণ।এতে বলা হয়েছে-  ‘ধারে ধারে চলরে রাই/কাঙ্গালিনীর মাঠে।/চলিতে চলিতে কোকিলা ডাকে রে ভাই/পাহাড় পর্বত কাটে’।   শেষ দৃশ্যে বলা হয়েছে-  ‘রাধাকৃষ্ণের মিলন হল শ্যাম দরশনে,/ভ্রমরা–ভ্রমরি বলে আমরা দু’জনে/যাকে শ্যাম দরশনে যুগলমিলনে/রাধাকৃষ্ণের মিলন হলো শ্যাম দরশনে’।   পাইক নৃত্যের এই পরিবর্তনে  গৌড়ীয় বৈষ্ণব ধর্মের  প্রভাব দেখা যায় ।  পশ্চিমবঙ্গ সরকারের সাহাজ্যে  পাইক নাচের পূর্বের রূপ বা রণনৃত্যকে  ফিরিয়ে আনার  চেষ্টা করা হচ্ছে।    তথ্যসূত্র   বিষয়শ্রেণী:ভারতের নৃত্য বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলার নৃত্যকলা
ইয়ান ম্যাকনাব (জন্ম: ৬ মে ১৯৮৫) হচ্ছেন একজন উত্তর আয়ারল্যান্ডের পেশাদার ফুটবল রেফারি। ২০১৭ সাল থেকে তিনি ফিফার হয়ে সকল আন্তর্জাতিক ম্যাচে রেফারির দায়িত্ব পালন করছেন।FIFA. "Northern Ireland: Referees - Men" .   তথ্যসূত্র    বহিঃসংযোগ   সকারওয়েতে ইয়ান ম্যাকনাব  worldfootball-এ ইয়ান ম্যাকনাব  transfermarkt-এ ইয়ান ম্যাকনাব  worldreferee-এ ইয়ান ম্যাকনাব  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি
মঠ বাংলার একটি অত্যন্ত জনপ্রিয় মিষ্টি খাবার। মহেন্দ্রনাথ দত্তের কলকাতার দোল সম্বন্ধীয় লেখায় দোলের দিন মঠ ব্যবহারের উল্লেখ আছে। উঁচু স্তম্ভের মতো ৫-৬ সেন্টিমিটার উচ্চতার এর এই মিষ্টি খাবারটি চিনি থেকে তৈরি হয়। প্রাচীন কাল থেকেই পশ্চিমবঙ্গ ও বাংলাদেশের হিন্দুরা মঠ প্রসাদ হিসাবে ব্যবহার করেন।   প্রস্তুত প্রণালী  খুবই সহজ ও সাধারণ ভাবে মঠ  তৈরি করা হয়। জল দিয়ে চিনি জ্বাল দিয়ে তারমধ্যে অভীষ্ট রং মিশিয়ে ছাঁচে ফেলে তৈরি করা হয়। এগুলি ৫ সেমি থেকে শুরু করে ১০ সেমি পর্যন্ত তৈরি করা হয়।  ব্যবহার বাঙালি হিন্দুরা পুজোর প্রসাদ হিসাবে মূলত ব্যবহার করে থাকে। তবে দোল উৎসব বা হরির লুট দেওয়ার সময় এটি বেশি ব্যবহার করা হয়। দোল উৎসব, রথ, বিজয়া দশমী প্রভৃতিতে বাতাসা আবিচ্ছেদ্য অনুষঙ্গ। এছাড়া লক্ষ্মীপুজতেও এর ব্যবহার আছে।   সমস্যা  বর্তমানে রঙিন মঠ তৈরি করতে গিয়ে কৃত্রিম রং ব্যবহার করা হয়ে থাকে। যা স্বাস্থ্যের পক্ষে খুবই ক্ষতিকারক। বিশেষত নিষিদ্ধ রোডামিন বা কঙ্গো রেড রংও অনেক সময় ব্যবহার হয়ে থাকে যা থেকে শরীরে ক্যান্সার হবার সম্ভাবনা থেকে যায়।   তথ্যসূত্র   বিষয়শ্রেণী:বাংলার মিষ্টি বিষয়শ্রেণী:বাংলার খাদ্য বিষয়শ্রেণী:মিষ্টান্ন বিষয়শ্রেণী:মিষ্টি বিষয়শ্রেণী:দোলযাত্রা
উগান্ডা নারী ক্রিকেট দল ২০২২ সালের মে মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য নেপাল সফর করে। সবগুলো ম্যাচ কীর্তিপুরের ত্রিভুবন বিশ্ববিদ্যালয় আন্তর্জাতিক ক্রিকেট মাঠে অনুষ্ঠিত হয়। এ ম্যাচগুলো ছিল কীর্তিপুরে আয়োজিত হওয়া প্রথম নারী টোয়েন্টি২০ আন্তর্জাতিক ম্যাচ। ম্যাচগুলো উগান্ডা দলের জন্য ২০২২ কুইবুকা টুর্নামেন্টের প্রস্তুতি হিসেবে গণ্য হয়।  সিরিজে উগান্ডা ৩–২ ব্যবধানে জয়ী হয়।  দলীয় সদস্য    রুবিনা ক্ষেত্রী (অধি.)  ইন্দু বর্মা (সহ-অধি.)  অপ্সরী বেগম  অস্মিনা কর্মাচার্য  কবিতা কুনওয়ার  কবিতা জোশি  কাজল শ্রেষ্ঠ (উই.)  জ্যোতি পান্ডে (উই.)  ডলি ভট্ট  বিন্দু রাওয়াল  রোমা থাপা  শবনম রায়  সঙ্গীতা রায়  সরিতা মগর  সীতা রানা মগর  হিরন্ময়ী রায় কনসি আওয়েকো (অধি.)  জ্যানেট ম্বাবাজি (সহ-অধি.)  এভেলিন আন্‌য়িপো  কেভিন আউইনো (উই.)  প্যাট্রিসিয়া মালেমিকিয়া  ফিওনা কুলুমে  ফ্র্যাংকলিন নাজ্জুম্বা  রিতা নিয়াংগেন্দো  রিতা মুসামালি  লিওনা বাবিরিয়ে  শাকিরা সাদিক  সারাহ আকিতেং  সারাহ ওয়ালাজা  সুজান কাকাই  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ নেপালি ক্রিকেট বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা উগান্ডা ২০২২
আদিত্য হল পরবর্তী হিন্দুধর্মে সূর্য।  আদিত্য এছাড়াও উল্লেখ করতে পারেন:   আদিত্য (নাম)  আদিত্য , ১২ জন হিন্দু দেবতা  আদিত্য (মহাকাশযান) , একটি ভারতীয় সৌর গবেষণা মহাকাশযান  আদিত্য (টোকামাক) , একটি টোকামাক ফিউশন পরীক্ষা  আদিত্য (নৌকা) , সৌর চালিত ফেরি  আদিত্য (অভিনেতা) (জন্ম ১৯৭৮), ভারতীয় চলচ্চিত্র প্রযোজক এবং অভিনেতা  আদিত্য শ্রীবাস্তব, ভারতীয় অভিনেতা  আদিত্য চোপড়া, ভারতীয় পরিচালক এবং প্রযোজক  আদিত্য শীল, ভারতীয় অভিনেতা  আদিত্য পঞ্চোলি, ভারতীয় অভিনেতা  আদিত্য রাজ কাপুর, ভারতীয় অভিনেতা  আদিত্য রায় কাপুর, ভারতীয় অভিনেতা  আদিত্য মিউজিক, ভারতীয় সঙ্গীত সংস্থা  আদিত্য চৌধুরী, নেপালি ফুটবলার   আরো দেখুন
পদ্মা মেঘনা যমুনা ১৯৯১ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। চলচ্চিত্রটি পরিচালনা করেছেন বাংলাদেশের খ্যাতনামা চলচ্চিত্র পরিচালক চাষী নজরুল ইসলাম। মোহাম্মদ মহিউদ্দিনের কাহিনী এবং জালালউদ্দিন রুমীর চিত্রনাট্য ও সংলাপে ছায়াছবিটি প্রযোজনা করেছেন মোহাম্মদ ইকবাল হোসেন। এতে প্রধান চরিত্রে অভিনয় করেছেন ববিতা, ফারুক, চম্পা, বুলবুল আহমেদ, এটিএম শামসুজ্জামান প্রমুখ। ছায়াছবিটি ১৯৯১ সালের জাতীয় চলচ্চিত্র পুরস্কারে শ্রেষ্ঠ চলচ্চিত্রসহ সর্বাধিক ছয়টি পুরস্কার অর্জন করে।   কাহিনী সংক্ষেপ  বশর উদ্দিনের বউ নসীমনকে ঘাটে দেখে তার উপর বড় মিয়ার কুদৃষ্টি পরে। সে নসীমন ও বশরের দখলকৃত চর হস্তগত করার জন্য আমিন মুন্সিকে পাঠায় বশরকে মারার জন্য কিন্তু আমিন মুন্সি নিজেই নিহত হয়। এতে করে বশরের জেল হয়ে যায়। নসীমন তার ছোট ছেলে হাসুকে নিয়ে বড় মিয়ার বাড়িতে কাজ করে। বড় মিয়া খয়ের খাঁর মাধ্যমে তাকে বিয়ের প্রস্তাব পাঠালে নসীমন মানা করে। ফলে তাকে কাজ থেকেও বের করে দেওয়া হয়। কিছুদিন পর আনাহারে ও অসুস্থতায় সে মারা যায়। তার ছেলে হাসু বড় মিয়ার স্ত্রী কিসমত বানুর কাছে লালিত পালিত হয়। বড় হয়ে সে যখন সবকিছু জানতে পারে তখন সে প্রতিশোধের জন্য মরিয়া হয়ে ওঠে।   শ্রেষ্ঠাংশে   ববিতা - সাজু  ফারুক - হাসু  চম্পা - মাজু  বুলবুল আহমেদ - রতন  আলীরাজ - একরাম  শওকত আকবর - বশর উদ্দিন  এটিএম শামসুজ্জামান - বড় মিয়া  খালেদা আক্তার কল্পনা - কিসমত বানু  আহমেদ শরীফ - খয়ের খাঁ  রাশেদা - নসীমন  মিনু রহমান - একরামের মা  সুষমা - রতনের মা   সঙ্গীত  পদ্মা মেঘনা যমুনা চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন নজরুল ইসলাম বাবু ও মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কিরণ চন্দ্র রায়, শাম্মী আখতার, সুবীর নন্দী ও আবিদা সুলতানা।   গানের তালিকা   নং  গানের শিরোনাম  কণ্ঠশিল্পী  পর্দায় শিল্পী ১  তুমি আমি এমনি দুইজন  এন্ড্রু কিশোর  ফারুক, চম্পা ২  তুমি আমার বন্ধু  সুবীর নন্দী  ফারুক, চম্পা ৩  তোমায় না দেখিলে চক্ষু আন্ধার  সাবিনা ইয়াসমিন  ফারুক, চম্পা ৪  দুঃখ বিনা হয় না সাধনা  এন্ড্রু কিশোর  ফারুক, আলীরাজ, চম্পা ৫  তুমি আমার বন্ধু  শাম্মী আখতার  ফারুক, চম্পা   পুরস্কার  জাতীয় চলচ্চিত্র পুরস্কার   শ্রেষ্ঠ চলচ্চিত্র - মোহাম্মদ ইকবাল হোসেন (প্রযোজক)  শ্রেষ্ঠ সঙ্গীত পরিচালক - খন্দকার নুরুল আলম  শ্রেষ্ঠ গীতিকার - নজরুল ইসলাম বাবু  শ্রেষ্ঠ পুরুষ কণ্ঠশিল্পী - এন্ড্রু কিশোর  শ্রেষ্ঠ কাহিনীকার - মোহাম্মদ মহিউদ্দিন  শ্রেষ্ঠ শব্দগ্রাহক - মোহাম্মদ জাহাঙ্গীর   তথ্যসূত্র    বহিঃসংযোগ      বিষয়শ্রেণী:১৯৯১-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র বিষয়শ্রেণী:চাষী নজরুল ইসলাম পরিচালিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
রনি চৌধুরী (জন্ম: ১ ডিসেম্বর ১৯৯৫) একজন বাংলাদেশী ক্রিকেটার। ২ অক্টোবর ২০১৬ সালে তিনি ২০১৬-১৭ জাতীয় ক্রিকেট লিগে চট্টগ্রাম বিভাগের হয়ে প্রথম শ্রেণির ক্রিকেটে আত্মপ্রকাশ করেন।   ক্যারিয়ার    রেকর্ড ও পরিসংখ্যান    আরও দেখুন    নাসির হোসেন   তথ্যসূত্র    বহিঃসংযোগ      বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:খেলাঘর সমাজ কল্যাণ সমিতির ক্রিকেটার বিষয়শ্রেণী:চট্টগ্রাম থেকে আগত ক্রিকেটার
মুন নাইট হলো মার্ভেল কমিক্স কর্তৃক প্রকাশিত আমেরিকান কমিক বইয়ে উপস্থিত হওয়া একটি চরিত্র। লেখক ডাগ মাংক এবং শিল্পী ডন পার্লিন এর সৃষ্ট, চরিত্রটি প্রথমবার ওয়েরউল্ফ বাই নাইট #৩২ (আগস্ট, ১৯৭৫) এ উপস্থিত হয়।  একজন রাবাইয়ের ছেলে, মার্ক স্পেক্টর তার বন্ধু জিন-পল "ফ্রেঞ্চি" ডুচ্যাম্পের সাথে ভাড়াটে সৈনিক হওয়ার আগে ফোর্স রিকন মেরিন এবং স্বল্প সময়ের জন্য সিআইএ অপারেটিভ হিসাবে কাজ করেছিল। সুদানে চাকরির সময়, স্পেক্টর আতঙ্কিত হয় যখন নিষ্ঠুর সহকর্মী ভাড়াটে সৈনিক রাউল বুশম্যান প্রত্নতত্ত্ববিদ ডক্টর আলরাউনকে তার মেয়ে এবং সহকর্মী মার্লিন আলরাউনের সামনে আক্রমণ করে এবং হত্যা করে। বুশম্যানের সাথে লড়াই করার পর মৃতপ্রায় অবস্থায় থাকা, মারাত্মকভাবে আহত স্পেক্টর আলরাউনের সম্প্রতি উন্মোচিত সমাধিতে পৌঁছায় যেটি মিশরীয় চন্দ্র দেবতা খনশুর মূর্তির সামনে স্থাপন করা হয়। স্পেক্টর মারা যায়, তারপর হঠাৎ পুনরুজ্জীবিত হয়, পুরোপুরি সুস্থ অবস্থায়।  তিনি দাবি করেন খনশু তাকে "মুন নাইট", খনশুর বাম হাত বানাতে চায়, এবং সে তার সহিংসতাপূর্ণ জীবন এখন নিরপরাধদের রক্ষা করে এবং প্রতিশোধ নেওয়ার মাধ্যমে যাপন করবে। শুরুর দিকের গল্পগুলি দেখানো হতো স্পেক্টর নিছকই উন্মাদ, পরে এটি প্রকাশ করা হয় যে খনশু বাস্তবে আছে, আদারভয়েডের (স্বাভাবিক সময় এবং স্থানের বাইরের একটি জগৎ) বহু সত্তার মধ্যে একটি যেটি একসময় প্রাচীন পৃথিবীর লোকেরা পূজা করত।  মার্কিন যুক্তরাষ্ট্রে ফিরে আসার পর, স্পেক্টর তার সময় ভাড়াটে সৈনিক জীবনের অভিজ্ঞতা কাজে লাগিয়ে অপরাধের সাথে লড়াকু "মুন নাইট" হওয়ার জন্য বিনিয়োগ করে, যার সাহায্যে ছিল ফ্রেঞ্চি এবং মার্লিন আলরাউন, যিনি তার প্রেমিকা এবং অবশেষে তার মেয়ের মা হন। তার বেশভূষা পরিবর্তনের করে, তিনি সমাজের বিভিন্ন স্থান থেকে তথ্য সংগ্রহের জন্য তিনটি ভিন্ন পরিচয় ব্যবহার করেন: বিলিয়নার ব্যবসায়ী স্টিভেন গ্রান্ট, ট্যাক্সিক্যাব চালক জ্যাক লকলি এবং স্যুটেড গোয়েন্দা এবং পুলিশ পরামর্শদাতা মি. নাইট।  পরে জানা যায় মুন নাইটের বিচ্ছিন্নকারক পরিচয় রোগ (ডিআইডি) আছে (কিছু গল্পে ভুলভাবে সিজোফ্রেনিয়া বলা হয়েছে) এবং গ্রান্ট এবং লকলি নামে পরিচিত পরিবর্তনগুলি মূলত তার শৈশবকালেই প্রকাশিত হয়েছিল। খনশু দাবি করে যে তিনি মুন নাইট হওয়ার কয়েক দশক আগে স্পেক্টর, গ্রান্ট এবং লকলির সাথে তরুণ থাকতেই একটি মানসিক সংযোগ তৈরি করেছিলো।Moon Knight (vol. 4) #1 (Marvel Comics, 2014). মুন নাইট হওয়ার পর থেকে, এমন একাধিক ঘটনা ঘটেছে যখন চরিত্রটি মারা গেছে কিন্তু তখনই আবার খনশু দ্বারা পুনরুত্থিত হয়, যা বোঝায় যে তিনি এখন কার্যকরভাবে অমর হতে পারেন যতক্ষণ না চন্দ্র দেবতা তার সুরক্ষা প্রত্যাহার করে নেয়।Moon Knight: Fist of Khonshu #1–6 (Marvel Comics, 1985).  কমিকসের বাইরে চরিত্রটি অ্যানিমেটেড সিরিজ এবং ভিডিও গেম সহ বিভিন্ন মিডিয়াতে উপস্থিত হয়েছে। অস্কার আইজ্যাক মার্ভেল সিনেমাটিক ইউনিভার্সের লাইভ-অ্যাকশন টেলিভিশন ধারাবাহিক মুন নাইটে (২০২২) মার্ক স্পেক্টর/ মুন নাইট, স্টিভেন গ্রান্ট/ মি. নাইট এবং জ্যাক লকলি চরিত্রে অভিনয় করেছেন।  তথ্যসূত্র  বিষয়শ্রেণী:মার্ভেল কমিক্স চরিত্রের তালিকা বিষয়শ্রেণী:কমিক চরিত্র বিষয়শ্রেণী:কমিকে পুরুষ চরিত্র বিষয়শ্রেণী:সুপারহিরো বিষয়শ্রেণী:ইহুদি সুপারহিরো